
A Soproni Egyetem 
és a
Lámfalussy Sándor Közgazdaságtudományi Kar

pályázatot hirdet

„Lámfalussy” Ösztöndíj
elnyerésére a 2026/2027-es tanévre.

A pályázatot a Neptun rendszerben erre a célra létrehozott kérvényen keresztül kell benyújtani.


Határidő: 2026. augusztus 1. és 2026. augusztus 26. 12:00 óra között

„Lámfalussy” ösztöndíj
[bookmark: _GoBack]A „Start” ösztöndíjat elnyert hallgató által a második tanévétől pályázható ösztöndíj. Az ösztöndíj a hallgató előző tanévben nyújtott tanulmányi teljesítménye alapján 3 kategóriára oszlik. Az egyes kategóriák feltételeinek teljesítése esetén az ösztöndíj mértéke legfeljebb az adott szak önköltség összegének százalékban kifejezett értékével megegyező összeg lehet.

I.	100%-os ösztöndíjkategória:
a.	előző két félévben aktív hallgatói jogviszony
b.	összesített korrigált kreditindex: 4,00 ->
c.	előző két aktív félévben legalább 54 képzési kredit teljesítése

II.	75%-os ösztöndíjkategória:
a.	előző két félévben aktív hallgatói jogviszony
b.	összesített korrigált kreditindex: 3,50-3,99
c.	előző két aktív félévben legalább 46 képzési kredit teljesítése

III.	50%-os ösztöndíjkategória:
a.	előző két félévben aktív hallgatói jogviszony
b.	összesített korrigált kreditindex: 3,00-3,49
c.	előző két aktív félévben legalább 40 képzési kredit teljesítése

A „Lámfalussy” ösztöndíjkategóriában a benyújtott pályázatok az összesített korrigált kreditindex alapján kerülnek rangsorolásra. Azonos összesített korrigált kreditindex esetén a teljesített kreditek száma kerül figyelembevételre.



„Soproni Közgáz” Hallgatói Ösztöndíjprogram Szabályzat – 2026/2027. tanév

Alapelvek
1. Az ösztöndíjat a Soproni Egyetem Szenátusa alapítja a soproni gazdaságtudományi képzés hosszú távú támogatása érdekében.
2. Az ösztöndíj forrását az intézmény 50-50%-ban a Soproni Egyetem és a Lámfalussy Sándor Közgazdaságtudományi Kar biztosítja. 
3. Az ösztöndíjra vonatkozó pályázati felhívást minden tanév kezdete előtt meg kell hirdetni. Az ösztöndíj meghirdetése a Kar dékánjának a feladata. 
4. Az ösztöndíjpályázat egy tanévre szól, az elnyert ösztöndíj azonban félévente kerül kifizetésre, amennyiben a hallgató a pályázati feltételeknek folyamatosan megfelel. Az elnyert ösztöndíjat a hallgató kizárólag a képzésének megfelelő önköltség finanszírozására fordíthatja.
5. Az ösztöndíjra a Kar aktív hallgatói jogviszonnyal rendelkező, a magyar felsőoktatási felvételi eljárás során felvételt nyert, önköltséges, nappali vagy levelező tagozatos alapképzésben vagy mesterképzésben tanulmányokat folytató hallgatója pályázhat.
6. Az ösztöndíjra alapképzés esetén a 25. életévét, mesterképzés esetén a 30. életévét be nem töltött hallgató pályázhat.
7. Az ösztöndíj mértéke legfeljebb a hallgató szakján meghatározott önköltség összegének mértéke lehet.
8. Az ösztöndíjat a hallgató legfeljebb a szakján meghatározott képzési idő (félévek száma) végéig pályázhatja meg és nyerheti el. Amennyiben a hallgató a képzési időt túllépi (túlfutó) a képzési időn túli félévekre ösztöndíjat nem nyerhet el.
9. Nem részesülhet ösztöndíjban az a hallgató, aki más ösztöndíjat elnyert a Soproni Egyetemen vagy Stipendium Hungaricum ösztöndíjas.
10. Amennyiben egy hallgató több szakon is tanul, akkor csak egy szakra vonatkozóan nyújthat be pályázatot.
11. Az ösztöndíjpályázatokat a meghirdetett határidőre a Neptun rendszerben erre a célra létrehozott kérvényen keresztül kell benyújtani.
12. Az ösztöndíjpályázatokat a Kar Kari Tanácsának Juttatási és Térítési Bizottsága bírálja el és rangsorolja. A Bizottság a döntési javaslatát felterjeszti a Kari Tanács számára. A pályázatok eredményéről a Kari Tanács dönt határozat formájában. A Kar dékánja a Kari Tanács döntéséről tájékoztatja Soproni Egyetem rektorát, oktatási rektorhelyettesét és gazdasági főigazgatóját.
13. A pályázók kiértesítéséről a Kar dékánja gondoskodik.
14. Amennyiben a pályázó az elutasító döntéssel nem ért egyet, a Soproni Egyetem Hallgató Követelményrendszer 16/D.§-a és 17.§-a alapján gyakorolhatja jogorvoslathoz való jogát a döntés kézbesítésétől számított 8 napon belül. 


További feltételek, szabályok
1. A hallgató hallgatói jogviszonya bármilyen okból történő szünetelése, megszűnése esetén a hallgatói ösztöndíj a szünetelés kezdetének napjától, illetve a megszűnés napjától nem folyósítható. A hallgatói jogviszony szüneteltetése esetén az adott félévben kifizetett juttatást a hallgató a szüneteltetés bejelentését követő 8 napon belül köteles visszafizetni az Egyetem részére. Az ösztöndíjpályázatból ezen okból kiesett hallgató(k) helyét a Kar jogosult feltölteni a pályázati feltételeknek megfelelő hallgatókkal a bírálati sorrendiségnek megfelelően. 
2. Amennyiben a hallgató időközben kérvényezi átsorolást állami ösztöndíjas képzési formára és átsorolják úgy számára az ösztöndíj tovább nem folyósítható.
3. Az adott tanévre elnyert ösztöndíj csak az adott tanévben folyósítható az Egyetem által. Az ösztöndíj folyósítása a pályázást követő tanévet meghaladóan nem ütemezhető át.
4. Az ösztöndíjat elnyert hallgató nem zárható ki a Nemzeti Felsőoktatási Ösztöndíj (korábban: köztársasági ösztöndíj) támogatásából.
5. Amennyiben a hallgató jogszabályba vagy egyetemi szabályzatba ütköző magatartást tanúsít, számára az ösztöndíj tovább nem folyósítható. 
6. Amennyiben a hallgató külső vagy egyéb ok miatt nem tudja teljesíteni az ösztöndíj feltételét (pl. súlyos baleset, családi tragédia, váratlan élethelyzet stb.), akkor a hallgató kérelmet nyújthat be az ösztöndíj további folyósítására. A kérelmet a Kar dékánja bírálja el. 
7. Az Egyetem fenntartja a jogot, hogy az ösztöndíj feltételeit évente felülvizsgálja és szükséges esetén módosítsa. 
8. A Kar Kari Tanácsának Juttatási és Térítési Bizottsága évente beszámol az ösztöndíjprogram eredményeiről a Kari Tanácsnak. 


A jelen szabályzatban nem szabályozott kérdésekben a Soproni Egyetem Hallgató Követelményrendszerének vonatkozó rendelkezései az irányadóak. 



 
